CELEX: 32013R0286
Language: et
Date: 2013-03-22 00:00:00
Title: Komisjoni rakendusmäärus (EL) nr 286/2013, 22. märts 2013 , Horvaatia ühinemise korral põllumajandustoodetega kauplemise suhtes vastu võetavate üleminekumeetmete kohta

26.3.2013   
            
            
               ET
            
            
               Euroopa Liidu Teataja
            
            
               L 86/7
            
         KOMISJONI RAKENDUSMÄÄRUS (EL) nr 286/2013,
   22. märts 2013,
   Horvaatia ühinemise korral põllumajandustoodetega kauplemise suhtes vastu võetavate üleminekumeetmete kohta
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Horvaatia ühinemislepingut, eriti selle artikli 3 lõiget 4,
   võttes arvesse Horvaatia ühinemisakti, eriti selle artiklit 41,
   ning arvestades järgmist:
   
               (1)
            
            
               Et vältida põllumajanduse ühist turukorraldust mõjutavate kaubandushäirete ohtu, mis tuleneb Horvaatia ühinemisest Euroopa Liiduga 1. juulil 2013, tuleks vastu võtta üleminekumeetmed.
            
         
               (2)
            
            
               Turukorraldust mõjutada võivad kaubandushäired hõlmavad sageli tooteid, millega kaubeldakse kunstlikult, et liidu laienemisest kasu saada, ning need tooted ei kuulu asjaomase ühineva riigi tavapäraste varude hulka. Selliste ülemääraste varude kuhjumine võib kaasa tuua konkurentsimoonutusi, mis võivad mõjutada turgude ühise korralduse ladusat toimimist. Ülemäärased varud võivad samuti tuleneda kodumaisest toodangust. Seepärast tuleks Horvaatia ülemääraste varude suhtes kehtestada tõhusad, proportsionaalsed ja hoiatavad maksud summalt, mis vastab Horvaatias enne liiduga ühinemist kohaldatavate imporditollimaksude ja liidus kohaldatavate imporditollimaksude 20 % suurendatud vahele.
            
         
               (3)
            
            
               On vaja vältida teise eksporditoetuse maksmist kolmandatesse riikidesse pärast 30. juunit 2013 eksporditavatele toodetele, millele maksti eksporditoetust enne 1. juulit 2013.
            
         
               (4)
            
            
               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Reguleerimisala
   Käesolevat määrust kohaldatakse lisas sätestatud toodete suhtes.
   Artikkel 2
   Mõisted
   Käesoleva määruse kohaldamisel tähendavad „tooted” selliseid põllumajandustooteid ja/või kaupu, mis ei ole loetletud Euroopa Liidu toimimise lepingu I lisas.
   Artikkel 3
   Vabas ringluses olevate toodete omanike maksustamine
   1.   Ilma et see piiraks ühinemisakti IV lisa 3. jao punkti a kohaldamist ning juhul, kui siseriiklikul tasandil ei kohaldata rangemaid õigusakte, nõuab Horvaatia 1. juulil 2013 vabas ringluses olevate toodete ülemääraste varude omanikelt maksu tasumist.
   2.   Et kindlaks teha iga omaniku ülemäärased varud, võtab Horvaatia arvesse järgmist:
   
               a)
            
            
               kasutatavate varude keskmine ajavahemikul 1. juulist 2010 kuni 30. juunini 2013;
            
         
               b)
            
            
               kaubanduse struktuur ajavahemikul 1. juulist 2010 kuni 30. juunini 2013;
            
         
               c)
            
            
               varude moodustamise asjaolud.
            
         Mõistet „ülemäärased varud” kohaldatakse Horvaatiasse imporditud või Horvaatiast pärit toodete ning väljaspool Horvaatia tolliterritooriumi asuvate, kuid Horvaatia turu jaoks ettenähtud toodete suhtes.
   Varud registreeritakse 1. juulil 2013 kohaldatava kombineeritud nomenklatuuri alusel.
   3.   Lõikes 1 osutatud maksu määr iga asjaomase toote puhul võrdub summaga, mille võrra liidus kooskõlas nõukogu määruse (EMÜ) nr 2658/87 (1) I lisaga kohaldatav imporditollimaks, sealhulgas iga 30. juunil 2013 kohaldatav täiendav tollimaks, ületab kõnealusel kuupäeval Horvaatias kohaldatavat imporditollimaksu, ja millele lisatakse 20 % kõnealusest summast. Riigi ametiasutuste kogutud maksust saadav tulu läheb Horvaatia riigieelarvesse.
   4.   Horvaatia peab viivitamata tegema 1. juulil 2013 kasutatavate varude inventuuri. Selleks kasutab ta riskianalüüsil põhinevat ülemääraste varude omanike tuvastamise süsteemi, võttes arvesse järgmisi kriteeriume:
   
               a)
            
            
               omaniku tegevuse liik,
            
         
               b)
            
            
               ladustamisrajatiste maht;
            
         
               c)
            
            
               tegevuse tase.
            
         Horvaatia teavitab 1. juuliks 2013 komisjoni kõikidest meetmetest, mis ta on võtnud enne ühinemist, et vältida ühinemisest tulenevat spekulatiivset varude tekkimist, eriti meetmetest, millega jälgitakse kõrge ladustamisriskiga toodete impordivooge ja selgitatakse need välja.
   Horvaatia teatab hiljemalt 31. märtsiks 2014 komisjonile ülemäärastes varudes olevate toodete kogused, välja arvatud artiklis 4 osutatud riigivarudes olevad kogused.
   5.   Kui CN-kood hõlmab tooteid, mille puhul lõikes 3 nimetatud imporditollimaks ei ole sama, tuleb lõikes 4 nimetatud varude inventuur teha iga sellise toote või tooterühma osas, mille suhtes kohaldatakse erinevat imporditollimaksu.
   Artikkel 4
   Riigi varude loendus
   Horvaatia teatab hiljemalt 1. oktoobriks 2013 ühinemisakti IV lisa 3. jaos osutatud riigivarudes olevate kaupade loetelu ja kogused.
   Artikkel 5
   Riigi julgeolekuvarud
   Artikli 3 lõikes 4 ja artiklis 4 osutatud varud ei hõlma riigi julgeolekuvarusid, mida Horvaatia võib olla kogunud. Liidu tarnebilansi kehtestamiseks peab Horvaatia teavitama komisjoni kõikidest riigi julgeolekuvarudes tehtud muudatustest ning muudatusi reguleerivatest tingimustest.
   Artikkel 6
   Maksude maksmata jätmise korral võetavad meetmed
   Kui mõni liikmesriik kahtlustab, et artiklis 3 sätestatud makse ei ole mingi toote puhul makstud, teavitab ta sellest Horvaatiat, et see saaks võtta asjakohased meetmed.
   Artikkel 7
   Tõend toetuste maksmata jätmise kohta
   Toodetele, mille kohta Horvaatia võtab ajavahemikus 1. juulist 2013 kuni 30. juunini 2014 vastu kolmandatesse riikidesse ekspordi deklaratsioone, võib anda eksporditoetust, kui selline toetus on kindlaks määratud vastavalt nõukogu määruse (EÜ) nr 1234/2007 (2) artiklile 164, ning kui on võimalik kindlaks teha, et nendele toodetele või nende koostisosadele ei ole juba makstud eksporditoetust.
   Artikkel 8
   Turutoetusmeetmetega seotud topeltmaksmise keeld
   Eksporditoetust saanud toote suhtes ei kohaldata sekkumismeetmeid ega toetusi, mis on sätestatud nõukogu määruse (EÜ) nr 1290/2005 (3) artiklis 3.
   Artikkel 9
   Jõustumine ja kohaldatavus
   Käesolev määrus jõustub Horvaatia ühinemislepingu jõustumise korral lepingu jõustumise kuupäeval.
   Seda kohaldatakse kuni 30. juunini 2015.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. märts 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 256, 7.9.1987, lk 1.
   
      (2)  ELT L 299, 16.11.2007, lk 1.
   
      (3)  ELT L 209, 11.8.2005, lk 1.
   
      LISA
      
         ARTIKLIS 1 OSUTATUD TOODETE LOETELU
      
      
                  CN-kood
               
               
                  Kirjeldus
               
            
                  0201
               
               
                  Värske või jahutatud veiseliha
               
            
                  0202
               
               
                  Külmutatud veiseliha
               
            
                  0203 21
               
               
                  Värske, jahutatud või külmutatud sealiha:
               
            
                  – külmutatud:
               
            
                  – – rümbad ja poolrümbad
               
            
                  0203 22
               
               
                  – – Tagaosad, abatükid ja nende jaotustükid, kondiga
               
            
                  0203 29
               
               
                  – – Muud
               
            
                  0204
               
               
                  Värske, jahutatud või külmutatud lamba- või kitseliha
               
            
                  0206 10
               
               
                  Veise, sea, lamba, kitse, hobuse, eesli, muula või hobueesli söödav rups, värske, jahutatud või külmutatud:
               
            
                  – veisrups, värske või jahutatud
               
            
                  0206 29
               
               
                  – – Muud
               
            
                  0207 12
               
               
                  Rubriigi 0105 kodulindude värske, jahutatud või külmutatud liha ja söödav rups
               
            
                  – kana ja kuke liigist Gallus domesticus
                  
               
            
                  – – külmutatud rümbad
               
            
                  0207 14
               
               
                  – – külmutatud tükid ja rups
               
            
                  0207 25
               
               
                  – kalkuni
               
            
                  – – külmutatud rümbad
               
            
                  0207 27
               
               
                  – – külmutatud tükid ja rups
               
            
                  0210
               
               
                  Liha ja söödav rups, soolatud, soolvees, kuivatatud või suitsutatud; toiduks kasutatav jahu ja pulber lihast või rupsist
               
            
                  0402 10
               
               
                  Piim ja rõõsk koor, kontsentreeritud või suhkru- või muu magusainelisandiga:
               
            
                  – pulbrina, graanulitena või muul tahkel kujul, rasvasisaldus kuni 1,5 % massist
               
            
                  0402 21
               
               
                  – pulbrina, graanulitena või muul tahkel kujul, rasvasisaldus üle 1,5 % massist
               
            
                  – – suhkru- või muu magusainelisandita
               
            
                  0402 29
               
               
                  – – Muud
               
            
                  0405
               
               
                  Või ja muud piimarasvad; piimarasvavõided
               
            
                  0406
               
               
                  Juust ja kohupiim
               
            
                  0703 20 00
               
               
                  Küüslauk, värske või jahutatud
               
            
                  0711 51 00
               
               
                  Lühiajaliseks säilitamiseks konserveeritud seened perekonnast Agaricus (näiteks gaasilise vääveldioksiidiga, soolvees, väävlishapus vees või muus konserveerivas lahuses), kuid kohe tarbimiseks kõlbmatud
               
            
                  0811 10 11
               
               
                  Maasikad, kuumtöötlemata või aurutatud või vees keedetud, külmutatud, suhkru- või muu magusainelisandiga või ilma
               
            
                  – – suhkru- või muu magusainelisandiga
               
            
                  – – – suhkrusisaldusega üle 13 % massist
               
            
                  0811 10 19
               
               
                  Maasikad, kuumtöötlemata või aurutatud või vees keedetud, külmutatud, suhkru- või muu magusainelisandiga või ilma;
               
            
                  – – suhkru- või muu magusainelisandiga
               
            
                  – – – muud, suhkrusisaldusega kuni 13 % massist
               
            
                  0811 10 90
               
               
                  Maasikad, kuumtöötlemata või aurutatud või vees keedetud, külmutatud, suhkru- või muu magusainelisandiga või ilma
               
            
                  – muud kui suhkru- või muu magusainelisandiga
               
            
                  1001
               
               
                  Nisu ja meslin
               
            
                  1002
               
               
                  Rukis
               
            
                  1003
               
               
                  Oder
               
            
                  1004
               
               
                  Kaer
               
            
                  1005
               
               
                  Maisiterad
               
            
                  1006 10
               
               
                  Koorimata riis
               
            
                  1006 20
               
               
                  Kooritud (pruun) riis
               
            
                  1006 30
               
               
                  Poolkroovitud või kroovitud riis, poleeritud või poleerimata, glaseeritud või glaseerimata
               
            
                  1006 40 00
               
               
                  Purustatud riis
               
            
                  1007
               
               
                  Terasorgo
               
            
                  1008
               
               
                  Tatar, hirss ja kanaari paelrohi; muu teravili
               
            
                  1101 00
               
               
                  Püülijahu nisust või meslinist
               
            
                  1102
               
               
                  Püülijahu muust teraviljast, v.a nisust ja meslinist
               
            
                  1103
               
               
                  Teraviljatangud, lihtjahu ja graanulid
               
            
                  1104
               
               
                  Muul viisil töödeldud teravili (näiteks kroovitud, valtsitud, helvestatud, kruupideks jahvatatud, lõigatud või jämejahvatusega), v.a rubriigi 1006 riis; terved, valtsitud, helvestatud või jahvatatud teraviljaidud
               
            
                  1107
               
               
                  Linnased, röstitud või röstimata
               
            
                  1108
               
               
                  Tärklised; inuliin
               
            
                  1109 00 00
               
               
                  Nisugluteen, kuivatatud või kuivatamata
               
            
                  1602
               
               
                  Muud lihast, rupsist või verest tooted või konservid
               
            
                  2003 10
               
               
                  Perekonda Agaricus kuuluvad seened, toiduks valmistatud või konserveeritud ilma veiniäädika või äädikhappeta
               
            
                  2008 30 55
               
               
                  Tsitrusviljad, muul viisil toiduks valmistatud või konserveeritud, piirituselisandita, suhkrulisandiga, kontaktpakendis netomassiga üle 1 kg
               
            
                  – – – – mandariinid (k.a tangeriinid ja satsumad); klementiinid, vilkingid jms tsitrushübriidid
               
            
                  2008 30 75
               
               
                  Tsitrusviljad, muul viisil toiduks valmistatud või konserveeritud, piirituselisandita, suhkrulisandiga, kontaktpakendis netomassiga kuni 1 kg:
               
            
                  – – – – mandariinid (k.a tangeriinid ja satsumad); klementiinid, vilkingid jms tsitrushübriidid
               
            
                  Ex20083090
               
               
                  Mandariinid (k.a tangeriinid ja satsumad); klementiinid, vilkingid jms tsitrushübriidid
               
            
                  – – – suhkrulisandita
               
            
                  2008 70 92
               
               
                  Virsikud, k.a nektariinid;
               
            
                  – – – piirituse- ja suhkrulisandita, kontaktpakendis netomassiga vähemalt 5 kg
               
            
                  2204 30
               
               
                  – Muu viinamarjavirre
               
            
                  2207
               
               
                  – Denatureerimata etüülalkohol alkoholisisaldusega vähemalt 80 % mahust; denatureeritud etüül- jm alkohol, mis tahes alkoholisisaldusega
               
            
                  2208 90 91
               
               
                  – – denatureerimata etüülalkohol tegeliku alkoholisisaldusega alla 80 % mahust, nõudes mahuga:
               
            
                  – – – kuni 2 liitrit
               
            
                  2208 90 99
               
               
                  – – – üle 2 liitri